CELEX: 32015R1556
Language: bg
Date: 2015-06-11 00:00:00
Title: Делегиран регламент (ЕС) 2015/1556 на Комисията от 11 юни 2015 година за допълване на Регламент (ЕС) № 575/2013 на Европейския парламент и на Съвета по отношение на регулаторните технически стандарти за преходното третиране на експозиции в капиталови инструменти съгласно вътрешнорейтинговия подход (Текст от значение за ЕИП)

19.9.2015   
            
            
               BG
            
            
               Официален вестник на Европейския съюз
            
            
               L 244/9
            
         ДЕЛЕГИРАН РЕГЛАМЕНТ (ЕС) 2015/1556 НА КОМИСИЯТА
   от 11 юни 2015 година
   за допълване на Регламент (ЕС) № 575/2013 на Европейския парламент и на Съвета по отношение на регулаторните технически стандарти за преходното третиране на експозиции в капиталови инструменти съгласно вътрешнорейтинговия подход
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 495, параграф 3, трета алинея от него,
   като има предвид, че:
   
               (1)
            
            
               Необходимо е да се определят условията, при които компетентните органи могат да освобождават от третирането съгласно вътрешнорейтинговия подход някои категории експозиции в капиталови инструменти на институции и техни дъщерни предприятия от ЕС в съответната държава членка към 31 декември 2007 г.
            
         
               (2)
            
            
               Тези условия следва да се определят еднообразно, така че да не се окаже непропорционално отрицателно въздействие върху гладкото преминаване на националния правен ред от режима, установен с транспонирането на Директива 2006/48/ЕО на Европейския парламент и на Съвета (2), и по-специално на член 154, параграф 6 от нея, към режима, установен с Регламент (ЕС) № 575/2013.
            
         
               (3)
            
            
               При определянето на тези условия следва, в рамките на възможното, да се обърне надлежно внимание на основателните правни очаквания на институциите, на които е било предоставено освобождаване по предишния режим, прилагал се до 31 декември 2013 г. Поради това компетентните органи следва да имат право да предоставят на тези институции такова освобождаване. То не следва да се предоставя на останалите институции.
            
         
               (4)
            
            
               Настоящият регламент е изготвен въз основа на проектите на регулаторни технически стандарти, предадени на Комисията от Европейския банков орган.
            
         
               (5)
            
            
               Европейският банков орган проведе открити обществени консултации по проектите на регулаторни технически стандарти, въз основа на които е изготвен настоящият регламент, анализира потенциалните разходи и ползи и поиска становище от създадената с член 37 от Регламент (ЕС) № 1093/2010 на Европейския парламент и на Съвета (3) Група на участниците от банковия сектор,
            
         ПРИЕ НАСТОЯЩИЯ РЕГЛАМЕНТ:
   Член 1
   Компетентните органи могат да освободят институции и техни дъщерни предприятия от ЕС от третирането съгласно вътрешнорейтинговия подход, посочено в член 495, параграф 1 от Регламент (ЕС) № 575/2013, само тези категории техни експозиции в капиталови инструменти, които към 31 декември 2013 г. вече са се ползвали от освобождаване от третирането съгласно вътрешнорейтинговия подход.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 27.6.2013 г., стр. 1.
   
      (2)  Директива 2006/48/ЕО на Европейския парламент и на Съвета от 14 юни 2006 г. относно предприемането и осъществяването на дейност като кредитна институция (ОВ L 177, 30.6.2006 г., стр. 1).
   
      (3)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).